— 200 — 



brune Pletter og en begyndende Mumifikation (13 Infektioner, de 12 

 positive) ; paa de unge Blade saas samtidig kun nogle netop synlige 

 brune Smaaprikker, ingen Mumifikation (15 Infektioner, deraf 13 

 positive). Efter 13 Dages Forløb havde Mumifikationen bredt sig paa 

 de gamle Planter over en Strækning af 4 — 20 Mm., maalt i Bladets 

 Længderetning; paa cle unge Planter iagttoges stadig kun brune 

 Smaaskjolder og Prikker paa Infektionsstederne. Først efter 18 Dages 

 Forløb iagttoges begyndende Mumifikation paa de unge Planter, medens 

 den hos de gamle havde bredt sig til c. 20 — 50 Mm. Sammenlig- 

 nende Maalinger kunde ikke foretages, da Infektionsstedet paa de 

 gamle Blade laa midtvejs, paa de unge mod Spidsen, saa at Myceliet 

 her kun kunde vokse i én Retning. Det anførte er dog tilstrækkeligt 

 til at vise, at Infektionssikkerheden ikke paavirkes af Bladets Alder, 

 men at Infektionshastigheden er kendelig større hos de gamle end 

 hos de unge Blade. Dette Forhold maa sandsynligvis paralleliseres 

 med den af Zinsser (69, 434) fundne større baktericide Evne hos 

 Kimplanter end hos ældre Planter, saaledes at de ganske unge Byg- 

 blade maa antages at være i Besiddelse af en større Modstandsevne 

 mod Svampehyfernes Vækst end de gamle ; det maa jo erindres, at 

 Infektionsmaterialet var det samme i begge Tilfælde, ligeledes den 

 Tid, Planterne var dækkede med Glasklokker etc. 



Af lignende Natur, men stærkere udpræget maa man tænke sig 

 Havre-, Rug- og Hvedeplanternes Forhold overfor Bygsvampene; 

 Svampen trænger ind i Værtplanten, og der viser sig Spor til Infek- 

 tion, men Hyferne standses i deres Vækst, hvorfor Sygdommen ikke 

 breder sig. Da de fleste i Tabellen S. 196 — 197 anførte Forsøg er ud- 

 førte med yngre Planter, og der efter det nys meddelte Forsøg kunde 

 være Grund til at formode, at f. Eks. gamle Havreplanter kunde 

 være modtagelige for Angreb af Bygsvampe, anstillede jeg følgende 

 Forsøg, hvortil anvendtes c. 45 Dage gamle Havreplanter, hvis første 

 Blads Spids var begyndt at gulne, et Tegn paa, at Bladet var ved 

 at dø af Alderdom. Efter at den gulnende Bladspids og de andre 

 Blade var fjærnede, inficeredes Blad 1 med H. teres (syge Bladstumper 

 med nydannede Konidier, Luftmycel fra Infektionsmaterialet overalt 

 efter 2 Dages Forløb); Resultatet af alle 21 Infektioner blev det 

 sædvanlige negative. Det ses altsaa heraf, at //. teres ikke formaar 

 at udvikle sig paa Havreblade, saalænge de er i Live, uanset hvor 

 gamle de er; at den derimod trives vel paa dem efter deresDød, 

 er vist ovenfor S. 172. 



